આ સમસ્યાના કાળા ઓછાયાથી જગતના તમામ દેશો અને ભારતનાં તમામ રાજ્યો કોઈ ને કોઈ રીતે પ્રભાવિત છે. કુપોષણ આપણી પ્રગતિને નિસ્તેજ બનાવી શકે છે. તંદુરસ્ત અને નિરામય સમાજ માટે માથાના દુઃખાવારૂપ સાબિત થઈ શકે છે. એક માણસ બીજા માણસનું શોષણ કરતો હોય, આવકની અસમાનતા પણ જવાબદાર હોય, સાધનોનો અપૂરતો ઉપયોગ કે આરોગ્યલક્ષી જાણકારીના અભાવથી પણ શારીરિક કુપોષણ ઉદ્ભવતું હોય છે. આ કુપોષણના વિકરાળ પ્રશ્ન સામે જંગ શરૂ થયો છે. એ માટે ચોતરફ જાણકારી, જાગૃતિ અને જનભાગીદારીના ઉપાયો ચાલી રહ્યા છે. આ સમસ્યા વિશે વિદ્વાનોનાં લખાણો અને તારણો ઉપલબ્ધ છે. તનનું કુપોષણ આપણે જોઈ શકીએ છીએ, પરંતુ અત્રે વાત કરવી છે મનના કુપોષણની. શું છે આ મનનું કુપોષણ?